Dungun, Terengganu

Dungun merupakan sebuah daerah yang terletak di selatan negeri Terengganu, Malaysia. Daerah ini berpusat di Kuala Dungun dan mempunyai keluasan sebanyak 2,735 kilometer persegi, kedua terbesar di negeri Terengganu.

Daerah Dungun bersempadan dengan daerah Kemaman di selatan, daerah Marang dan Hulu Terengganu di utara, daerah Jerantut, Pahang di barat dan Laut China Selatan di timur.

 Sejarah 
Merujuk kepada "Tai Ping Yu Lan" , 2000 keluarga dari Daerah Zhu Wu, dinasti Han telah membina Negara di Dungun pada 3 Masihi.

 Etimologi 
Nama Dungun dikatakan berasal dari nama sejenis pokok, iaitu pokok Dungun (Heritiera littoralis Dryand).

 Pentadbiran 

Daerah Dungun ditadbir oleh satu pihak berkuasa tempatan iaitu Majlis Perbandaran Dungun. Majlis ini telah dinaik taraf ke peringkat perbandaran pada 20 Ogos 2008.

Daerah Dungun juga dibahagikan kepada 11 buah mukim;


 Mukim Kuala Jengai (78,311.6 hektar)
 Mukim Besol (14,252.2 hektar)
 Mukim Kuala Paka (14,385.7 hektar)
 Mukim Jerangau (41,632.5 hektar)
 Mukim Sura (2,897.5 hektar)
 Mukim Kuala Dungun (6,345.5 hektar)
 Mukim Kuala Abang (3,315.2 hektar)
 Mukim Rasau (19,568.2 hektar)
 Mukim Pasir Raja (49,164.3 hektar)
 Mukim Kumpal (10,764.6 hektar)
 Mukim Hulu Paka (32,817.9 hektar)

 Perwakilan rakyat 
Daerah Dungun meliputi satu kawasan persekutuan iaitu Dungun yang merangkumi empat kawasan negeri; Bukit Besi, Rantau Abang, Sura dan Paka.

 Demografi 
Berdasarkan bancian Malaysia 2020, jumlah penduduk di Daerah Dungun ialah seramai 158,130 orang dengan kepadatan penduduk 58 orang perkilometer persegi yang dikategorikan sebagai taburan penduduk sederhana. Majoriti penduduk di daerah Dungun berbangsa Melayu, seramai 151,114 orang.
+Bilangan penduduk mengikut bangsa pada tahun 2020.StatusBangsaJumlahWarganegaraMelayu151,114Bumiputera lain267Cina3,337India131Lain-lain309Bukan warganegara -2,972Jumlah158,130

 Agama 
Di daerah Dungun, agama Islam merupakan agama paling ramai penganut dengan peratusan 97 peratus diikuti agama Buddha sebanyak dua peratus. Agama Kristian, Hindu dan lain-lain serta tidak beragama mencatatkan kurang satu peratus.

 Kemudahan 
Terdapat pelbagai kemudahan yang dibina di seluruh daerah Dungun. Terdapat sebanyak 72 buah sekolah di daerah ini;
Jenis sekolahBilanganSekolah Kebangsaan45Sekolah Jenis Kebangsaan3Sekolah Menengah Kebangsaan19Sekolah Menengah Agama2Sek. Men. Kebangsaan Agama1Sekolah Berasrama Penuh1Kolej Vokasional1
Daerah Dungun juga mempunyai 11 buah balai polis, sebuah balai bomba, sebuah hospital daerah, tujuh klinik kesihatan dan 14 klinik desa di sekitar daerah.

Pelancongan
Kubu Mat Kilau
Makam Raja Siak
Hutan Lipur Chemerong

 Rujukan 

 Pautan luar 

 Laman web rasmi negeri Terengganu
 Peta-peta berkaitan dengan Dungun
 Pejabat Daerah Dan Tanah Dungun 
 Homestay di Dungun - Senarai, Lokasi dan Harga 

Kategori:Daerah di Terengganu
Kategori:Daerah Dungun